สวัสดีค่ะ หนูอายุ 24 ปี ตั้งแต่ก่อนจะปีใหม่ประจำเดือนเริ่มมาช้ากว่ารอบ พอมาก็จะมาแบบไกล้จะสิ้นเดือนคาบเกี่ยวไปอีกเดือนนึง แบบว่ามาวันที่ 27 มกราคม หมด วันที่ 3 กุมภาพอเดือนกุมภาประจำเดือนไม่มามา มาวันที่ 5 มีนา วันแรกประจำเดือนออกเป็นสีคล้ำๆ และมีสีเขียวคล้ายเขียวขี้ม้าอะค่ะ แต่ไม่เข้มเท่าไหร่ อยากถามคุณว่า ประจำเดือนเป็นสีแบบนี้ จะเป็นไรไหมค่ะ ตั้งแต่เริ่มมีประจำเดือนไม่เคยเป็นแบบนี้เลยค่ะ กังวลมาก
สวัสดีค่ะ ลักษณะประจำเดือน ตามปกติที่ผู้หญิงเมื่อเข้าสู่วัยเจริญพันธ์โดยทั่วไป คือ มาตรงตามรอบทุก 24-38 วัน ลักษณะควรเป็นเลือดสีแดง อาจมีเมือกปนเล็กน้อย ซึ่งเป็นลักษณะของเยื่อบุโพรงมดลูกที่มีการหลุกลอกออกมา เนื่องจากไม่มีการฝังตัวของตัวอ่อน จำนวนวันควรมา 3-8 วัน และผ้าอนามัยประมาณ 3-4 ผืนต่อวันดังนั้น การที่มีลักษณะเเตกต่างไปจากนี้ ถือว่าควรได้รับการตรวจเพื่อหาสาเหตุค่ะการที่มีประจำเดือนมาไม่ตรงรอบ ส่วนมาอาจเกิดจากการที่ไม่มีการตกไข่ค่ะในรอบประจำเดือนนั้น ทำให้รอบเดือนห่างออกที่ในบางรอบเดือน เหมือน ประจำเดือนไม่มาได้ค่ะทั้งนี้ การที่ไข่ไม่ตกนั้น อาจเกิดได้จากหลายสาเหตุค่ะ เช่น ถุงน้ำรังไข่ ภาวะเครียด วิตก กังวล น้ำหนักตัวมากหรือน้อยเกินไป เจ็บป่วย หรือฮอร์โมนผิดปกติ เช่น ไทรอยด์ โปรเเลคติน หรือได้รับฮอร์โมนจากภายนอก เช่น ยาคุมกำเนิดนอกจากนั้น ถ้ามีความเสี่ยงจากการตั้งครรภ์อาจต้องตรวจปัสสาวะเพื่อดูการตั้งครรภ์ด้วยค่ะอย่างไรก็ตาม เมื่อมีการไม่ตกไข่เกิดขึ้น รอบเดือนอาจมีความแปรปรวน เเละเลือดที่ออกมาอาจเป็นเลือดที่ผิดปกติได้ บางครั้งอาจเป็นเลือดเก่าๆ ที่มีสีเข้มมากๆ เช่นน้ำตาลเข้ม หรือออกสีเขียวเข้มๆได้ ซึ่งอาจจะเป็นเลือดเก่าๆในวันเเรก ต่อมามักมีเลือดที่สีตามปกติของประจำเดือนตามมาถ้ายังมีสีที่ไม่เหมือนเดิม เเนะนำให้มาปรึกษาสูตินรีเเพทย์ค่ะ เพื่อหาสาเหตุของการที่รอบเดือนคลาดเคลื่อน เเละมีสีของประจำเดือนที่ผิดไปจากเดิมค่ะ เนื่องจากอาจเป็นติ่งเนื้อหรือก้อนที่ปากมดลูก หรือในช่องคลอดได้เช่นกันค่ะ